Държавен вестник, бр. 53, 2018 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  53
на верига не трябва да превишава 24 V, но не 
трябва да бъде по-малко от 4 V;
б) измерителният ток в границите на мини­
малния диапазон на измерване трябва да бъде 
най-малко 0,2 А;
в) тестовата апаратура за измерване на
съпротивление, използваща постоянно измери­
телно напрежение, трябва да има превключвател 
на полярността или да допуска превключване 
на полярността с помощта на измервателните 
проводници;
г) диапазонът на измерване, в границите на 
който неопределеността в работни условия на 
използване не превишава ±30 % от измерената 
стойност, трябва да включва стойности от 0,2 
до 2 Ω;
д) диапазонът на измерване трябва да бъде 
маркиран на тестовата апаратура; когато ре­
зултатите от измерванията се представят само 
в аналогов вид, диапазонът на измервания 
трябва да бъде указан на скалата и да обхваща 
не по-малко от 50 % от дължината на скалата;
е) разделителната способност на цифрова 
тестова апаратура трябва да бъде не по-малка 
от 0,1 Ω;
ж) тестовата апаратура трябва да издържа 
без повреди, създаващи опасност за оператора, 
случайно присъединяване към напрежение, 
равно на 120 % от номиналното напрежение 
на разпределителната мрежа, за което е била 
предвидена дадената тестова апаратура, като 
при това защитните устройства на апаратурата 
могат да сработват.
4.3. В допълнение към изискванията за мар­
кировка, указани в глава четвърта на наредбата, 
на тестовата апаратура трябва да са нанесени 
следните данни:
а) напрежение при отворена верига;
б) измерителен ток;
в) номинално напрежение на мрежата, за 
което е предвидена тестовата апаратура;
г) диапазон на измерване.
4.4. Ръководството за работа с тестовата апа­
ратура трябва да съдържа следната информация 
в допълнение на указаната в глава четвърта 
на наредбата:
а) предупреждение за това, че измервания­
та трябва да се провеждат само при напълно 
обезточени части на електрическата уредба;
б) предупреждение за това, че на резултатите 
от измерванията могат да въздействат небла­
гоприятно пълните съпротивления на допъл­
нителни работни вериги, включени паралелно, 
или токове на преходни процеси;
в) указания за правилни действия, когато 
захранването на тестовата апаратура се осигу­
рява от генератор с ръчно задвижване.
5. Изисквания за квалификация на персонала
5.1. Измерванията се извършват само от 
квалифициран електротехнически персонал, 
преминал специално обучение.
5.2. Измерванията при напрежения до 1000 V 
се провеждат от едно лице, притежаващо най-
малко трета квалификационна група за елек­
тробезопасност при работа по електрообзавеж­
дането, съгласно Правилника за безопасност и 
здраве при работа по електрообзавеждането с 
напрежение до 1000 V или Правилника за без­
опасност и здраве при работа в електрически 
уредби на електрически и топлофикационни 
централи и по електрически мрежи.
5.3. Измерванията при напрежения над 1000 V 
се провеждат от две лица, притежаващи съответ­
но най-малко четвърта и трета квалификационна 
група за безопасност при работа в електрически 
уредби и мрежи, съгласно Правилника за без­
опасност и здраве при работа в електрически 
уредби на електрически и топлофикационни 
централи и по електрически мрежи.
6. Подготовка и провеждане на измерванията
6.1. При подготовката за провеждане на 
измерванията се извършват:
а) запознаване с проектната документация 
и с резултатите от предходни измервания;
б) установяване на параметрите на прове­
ряваните вериги;
в) подготовка на необходимата тестова апа­
ратура и защитни средства;
г) установяване със сигурност, че напрежени­
ето към проверяваните вериги е изключено от 
всички страни и отсъства остатъчно напрежение.
6.2. Преди началото на работа в зоната на 
измерванията трябва да бъдат изпълнени всички 
организационни и технически мерки за безопас­
ност, съответно по Правилника за безопасност 
и здраве при работа по електрообзавеждането 
с напрежение до 1000 V или по Правилника за 
безопасност и здраве при работа в електрически 
уредби на електрически и топлофикационни 
централи и по електрически мрежи.
6.3. Подготовката на тестовата апаратура за 
провеждане на измерване и самото измерване 
се извършват съобразно указанията на произ­
водителя на тестовата апаратура.
7. Контрол за точността на резултатите от 
измерванията
7.1. Контролът за точността на резултатите от 
измерванията се осигурява чрез периодичната 
проверка (калибриране) на тестовата апаратура.
7.2. Забранява се провеждане на измервания 
с тестова апаратура с просрочена периодична 
проверка (калибриране).
8. Оформяне на резултатите от проверките 
и оценката за съответствие
8.1. Резултатите от проверките и оценката 
за съответствие се регистрират в протокол 
съобразно приложената примерна форма. Ре­
зултатите от оценката за съответствие може да 
бъдат дадени в отделен документ – сертификат.
8.2. Установените при проверката несъответ­
ствия и недостатъци трябва да бъдат доведени 
до знанието на изпълнителя/възложителя за 
предприемане на мерки за тяхното отстраняване.
8.3. Протоколът се оформя като електро­
нен документ и се съхранява в съответна база 
данни на електролабораторията или органа за 
контрол. Екземпляр от протокола се съхранява 
и на хартиен носител в архива на електролабо­
раторията или органа за контрол. Протоколите 
се съхраняват най-малко 5 години.